stanford-oval/wikipedia huggingface dataset:
UNRIC
Maat

UNRIC on tarjonnut tietopalveluja vuodesta 2004 lähtien seuraaville maille ja tahoille:
Alankomaat, Belgia, Britannia, Espanja, Irlanti, Islanti, Italia, Kreikka, Kypros, Luxemburg, Malta, Monaco, Norja, Portugali, Ranska, Ruotsi, Saksa, San Marino, Suomi, Tanska ja paavinistuin.
UNRIC työskentelee myös yhdessä Euroopan unioni toimielinten kanssa.
Maavastaavat (Desk Officers)

Jokaisella maalla tai alueella, jolle UNRIC tuottaa tietopalveluita on oma maavastaava, desk officer. Maavastaavan tehtävänä on edistää YK-järjestelmän toimintaa omalla vastuualueellaan, esimerkiksi toteuttamalla tiedotuskampanjoita, välittämällä informaatiota ja julkaisemalla YK-virkamiesten kirjoittamia vieraskynäartikkeleita. Lisäksi maavastaavat sopivat haastatteluita, järjestävät lehdistö- ja tiedotustilaisuuksia, ja seuraavat lehdistön kannanottoja YK:ta koskettavista aiheista. Maavastaavien tehtäviin sisältyy painomateriaalin tuottaminen ja kumppanuussuhteiden ylläpitäminen tärkeiden kansalaisyhteiskunnan yhteistyökumppanien kanssa kansallisella ja alueellisella tasolla.
UNRIC:in käsikirjasto

UNRICin käsikirjasto sisältää kokoelman YK:n asiakirjoja ja julkaisuja englanniksi, ranskaksi ja espanjaksi. Saatavilla on myös taustatietoa Yhdistyneisiin kansakuntiin liittyvistä aiheista ja yleistietoa YK:n tiedotuskeskuksien työstä. Yleisölle avoin käsikirjasto vastaa postitse, puhelimitse tai sähköpostitse tehtyihin tiedusteluihin.
Kampanjat ja projektit > CoolPlanet2009

UNRIC:in vuoden 2009 eurooppalaisen tiedotuskampanjan teemana on ilmastonmuutos. Kampanjan keskiössä ovat CoolPlanet kotisivut, joiden tavoitteena on lisätä tietoa ilmastonmuutoksesta ja yhdistää sen parissa toimivia tahoja Euroopassa. Kampanja pyrkii nostamaan ilmastonmuutoskysymyksen päätöksenteon keskiöön ja saamaan Kööpenhaminassa joulukuussa 2009 järjestettävälle YK:n ilmastokokoukselle mahdollisemman monen ihmisen tuen.
CoolPlanet2009-kotisivuilla on tietoa ilmastonmuutokseen liittyvistä tapahtumista, projekteista ja innovaatioista. Sivuille voi vapaasti lisätä omia ilmastonmuutosaloitteita ”Wall of Events” osioon, jossa voi myös tutustua siihen, mitä muualla Euroopassa tapahtuu. Kotisivut julkaistiin virallisesti Pohjoismaiden ministerineuvoston kokouksessa Islannissa 26. helmikuuta 2009.
UNRIC työskentelee yhteistyössä taiteilijoiden, kansalaisjärjestöjen ja yksityishenkilöiden kanssa. Kampanjan yhteistyökumppaneita ovat muun muassa Yann Arthus Bertrand ja Good Planet, islantilainen rockyhtye Sigur Rós, Björkin kansalaisjärjestö Náttúra ja kolme Road to Copenhagen aloitteen johtajaa: Euroopan komission varapuheenjohtaja Margot Wallström, Yhdistyneiden kansakuntien erityislähettiläs ilmastonmuutosprosessissa Gro Harlem Brundtland ja Irlannin entinen presidentti Mary Robinson.
CoolPlanet2009-kampanja on osa Yhdistyneiden kansakuntien maailmanlaajuista ilmastonmuutoskampanjaa, Seal the Deal!. CoolPlanet tukee Seal the Deal! kampanjaa muun muassa belgialaisen muotisuunnittelijan Jean-Paul Knottin kanssa kehitetyn ”Wear Seal the Deal!” konseptin avulla. Konseptin taustalla on ’tee-se-itse’ filosofia, joka kannustaa ihmisiä hyödyntämään kotisivuilta löytyviä apuvälineitä omien Seal the Deal! postikorttien, rintaneulojen ja t-paitojen tekemiseksi.
Kampanjat ja projektit > Seal the Deal! 2009

Yhdistyneiden kansakuntien maailmanlaajuinen Seal the Deal! -kampanja kannustaa maailman maiden hallituksia sitoutumaan tasa-arvoiseen, tasapainoiseen ja tehokkaaseen ilmastosopimukseen YK:n ilmastokonferenssissa Kööpenhaminassa 7.-18. joulukuuta 2009. YK:n ilmastonmuutoskampanja käynnistyi 5. kesäkuuta maailman ympäristöpäivänä.
Seal the Deal! kampanjan tavoitteena on lisätä tietoa ilmastonmuutoksesta ja osoittaa, että kunnianhimoisella ilmastosopimuksella on maailman ihmisten tuki. Seal the Deal! kampanja kannustaa ihmisiä allekirjoittamaan YK:n ilmastovetoomuksen, jonka YK:n pääsihteeri Ban Ki-moon luovuttaa maailman päättäjille YK:n ilmastokonferenssissa Kööpenhaminassa. Vetoomus muistuttaa, että maailman päättäjien on saavutettava kunnianhimoinen ja sitova sopimus, joka tukee vihreää taloutta, suojelee ympäristöä ja auttaa kehittämään kaikkia maailman valtioita ja ihmisiä hyödyttävää kestävämpää ja tuottavampaa globaalia taloutta.
Kampanjat ja projektit > Human Rights Education

Kansainvälisen ihmisoikeuksista oppimisen vuoden kunniaksi UNRIC on kehittämässä kotisivuja ihmisoikeuksien opettamisesta ja oppimisesta. Kampanjan kotisivujen on tarkoitustoimia tiedonvaihdon foorumina sekä opettajille että opiskelijoille (perusasteelta yliopistoon). Lähitulevaisuudessa julkaistavilta kotisivuilla pääsee tutustumaan erilaisiin ihmisoikeuksiin liittyviin tietolähteisiin ja dokumentteihin. Kampanja pyrkii helpottamaan opettajien ja opiskelijoiden tiedon- ja kokemuksien vaihtoa, sekä auttamaan erilaisten kontaktien ja yhteistyökumppaneiden löytämisessä.
Kampanjat ja projektit > Cartooning for Peace

Cartooning for Peace kampanja julkaistiin New Yorkissa 2006, yhdessä YK:n tiedotusosaston ja ranskalaisen sarjakuvapiirtäjä Plantun kanssa. Muhammad-sarjakuvien synnyttämä kohu osoitti, että poliittiset sarjakuvat ja pilapiirrokset herättävät voimakkaita tunteita ja piirtäjillä on yhteiskunnallista vastuuta. Vuodesta 2006 lähtien UNRIC ja UNIS Geneve ovat järjestäneet sarjakuvatapahtumia eri puolilla maailmaa.
Kampanjat ja projektit > Kehityspoliittinen foorumi

Kehityspoliittinen foorumi (Development Policy Forum, DPF) on Brysselissä toimivan ’Friends of Europe’ -ajatushautomon, Maailmanpankin, Yhdistyneiden kansakuntien, Agence Française de Développementin (AFD), Ison-Britannian kehitysyhteistyöosaston ja Deutsche Gesellschaft für Zusammenarbeitin (GTZ) välinen kumppanuushanke. Foorumia tukee myös Friedrich-Ebert-Stiftung (FES), Kansainvälinen valuuttarahasto (IMF) ja Euroopan komission kehitysyhteistyön ja Afrikan, Karibian ja Tyynenmeren valtioiden ryhmän (AKT-maiden ryhmä) yhteistyön pääosasto. Kumppanuuden tarkoituksena on tuoda systemaattisesti esille kehityspoliittisia haasteita keskusteluiden ja kirjallisten analyysien avulla.
Kehityspoliittisen foorumin päämääränä on
Lisätä tietoutta kehitysyhteistyöstä;
Edistää julkista keskustelua ajankohtaisista ja toisiinsa liittyvistä poliittisista, taloudellisista ja sosiaalisista kysymyksistä;
Koota yhteen poliittisia päätöksentekijöitä, sekä kansallisten, kansainvälisten ja eurooppalaisten kehitysyhteistyöorganisaatioiden jäseniä, toimittajia ja yritysmaailman edustajia keskustelemaan ja väittelemään kehityspoliittisista kysymyksistä.
UNRIC Magazine

UNRIC:in verkkojulkaisu (UNRIC Magazine) antaa yleiskatsauksen länsieurooppalaisista Yhdistyneitä kansakuntia koskettavista tapahtumista. Lisäksi julkaisu sisältää vieraskynäartikkeleita YK:n korkean tason virkamiehiltä, haastatteluita, taustatietoa YK:n aloitteista, artikkelin UNRIC:in henkilökuntaan kuuluvalta työntekijältä, sekä tietoa YK:n nimityksistä ja tuoreista julkaisuista. UNRIC Magazine julkaistaan kerran kuukaudessa.
Aiheesta muualla

UNRICin käsikirjasto Brysselissä
CoolPlanet
Seal the Deal
Human Rights Education
Cartooning for Peace
UNRIC Magazine (Arkistoitu – Internet Archive)
Suomen eläintarhayhdistys

| Suomen Eläintarhayhdistys |
| --- | --- |
Perustettu:  2011, Ranua
Toiminta-alue:  Suomi
Jäsenet:  9 eläintarhaa
Viralliset kielet:  Suomi
Infobox OKVirheellinen NIMI-arvo: 
Suomen Eläintarhayhdistyksen tarkoituksena on tarhaeläinten hyvätasoisen hoidon edistäminen suomalaisissa eläintarhoissa. Se haluaa vahvistaa eläintarhojen roolia kansallisessa ja maailmanlaajuisessa luonnonsuojelussa.
Suomen Eläintarhayhdistyksen perustamisasiakirjan allekirjoittivat Ranualla 3.2.2001 Korkeasaaren eläintarha, Eläinmaailma Zoolandia Oy, Ranuan Seudun Matkailu Oy, Ähtärinreitin Loma Oy ja Ähtärin eläinpuisto sekä Tykkimäen Vapaa-aikakeskus Oy.  Vaikka Suomen eläintarhayhdistyksen toiminta on aktiivista jäsentensä kesken, se ei kuitenkaan ole virallinen Patentti- ja rekisterihallitukseen rekisteröity yhdistys.
Nykyisin (2024) yhdistyksen jäseniä ovat Korkeasaaren eläintarha, Luonnonvarakeskus, Maretarium, Ranuan eläinpuisto, Ravintola Hirvikartano, Sea Life Helsinki, Särkänniemi, Tropicario ja Ähtärin eläinpuisto.
Sodoman 120 päivää (elokuva)

| Sodoman 120 päivää> Salò o le 120 giornate di Sodoma |
| --- | --- |

Ohjaaja:  Pier Paolo Pasolini
Käsikirjoittaja:   Pier Paolo Pasolini  Sergio Citti 
Perustuu:  Elokuva perustuu markiisi de Saden romaaniin Sodoman 120 päivää jonka hän kirjoitti vuonna 1785 ollessaan vangittuna Bastiljissa.
Tuottaja:   Alberto Grimaldi  Alberton De Stefanis  Antonio Girasante 
Säveltäjä:  Ennio Morricone
Kuvaaja:  Tonino Delli Colli
Leikkaaja:   Nino Bragli  Tatiana Casini Morigi  Enzo Ocone 
Tuotantosuunnittelija:  Dante Ferretti
Pukusuunnittelija:  Danilo Donati
Pääosat:   Paolo Bonacelli  Giorgio Cataldi  Umberto Paolo Quintavalle  Aldo Valletti  Caterina Boratto  Elsa De Giorgi  Hélèna Surgère  Sonia Saviange  Renata Moar  Franco Merli  Inès Pellegrini 
Valmistustiedot
Valmistusmaa:   Italia  Ranska 
Tuotantoyhtiö:  P.E.A. – Produzioni Europee Associate   Les Productions Artistes Associés
Levittäjä:  United Artists Netflix
Ensi-ilta:  1975
Kesto:  117 minuuttia
Alkuperäiskieli:  italia
Aiheesta muualla
IMDb 
Elonet
AllMovie
Infobox OKNimi-testi OK: 
Sodoman 120 päivää (ital. Salò o le 120 giornate di Sodoma) on Pier Paolo Pasolinin ohjaama italialainen taide-elokuva vuodelta 1975. Se perustuu markiisi de Saden saman nimiseen romaaniin, mutta Pasolini siirsi tapahtumat Mussolinin fasistiseen Salòn tasavaltaan. Elokuva kertoo Mussolinin fasistien vangeiksi joutuneista ihmisistä, jotka joutuvat kulkemaan alasti ja ovat jatkuvasti alistettuja ja nöyryytettyjä. Elokuvan kuuluisassa kohtauksessa yksi vangeista pakotetaan syömään ulostetta.
Elokuvan säälimätön kerrontatapa herätti ensi-iltavuonnaan suurta kritiikkiä, ja elokuva kiellettiinkin kokonaan monissa maissa. Suomessa elokuva kiellettiin hyvien tapojen vastaisuuden ja epäsiveellisyyden perusteella vuonna 1976. Valtion elokuvatarkastamo antoi elokuvalle esitysoikeuden kahteen erikseen määrättyyn Suomen elokuva-arkiston näytökseen vuonna 1984. Täyskielto raukesi vasta 1. tammikuuta 2001 kuvaohjelmien tarkastusta koskevan lakimuutoksen yhteydessä, kun niin sanottu aikuissensuuri poistui Suomesta. Ensimmäinen elokuvan DVD-julkaisu tehtiin Suomessa vasta vuonna 2004.
Elokuvan historiassa Sodoman 120 päivää on osa 1970-luvulla tapahtunutta elokuvan murrosta seksuaalisuuden käsittelyssä. Pehmopornahtavan Emmanuellen (1974) maailmanlaajuinen menestys toi seksin pysyvästi valkokankaille. Pasolinin oman Elämän trilogian (1971–1974) elokuvat olivat jo kuvanneet avoimesti seksuaalisuutta elämänmyönteisenä ja iloisena asiana. Sodoman 120 päivää oli kuitenkin räikeässä ristiriidassa Elämän trilogian elämänmyönteisyyteen, sillä siinä elämänmyönteisyyden korvasi iloton alistaminen ja nöyryyttäminen.
Sodoman 120 päivää rinnastetaan usein Nagisa Ōshiman Aistien valtakuntaan (Japani, 1976), joka oli yhtä radikaali kuin Pasolinin Sodoma. Siinä missä Pasolini kuvasi seksuaalisuutta fasismin alistavien valtarakenteiden kautta, Ōshima kuvasi seksuaalisuutta yksityiskohtaisesti kaiken nielevän intohimon kautta. Ōshiman elokuva sai saman kohtelun elokuvasensoreilta, ja se sallittiin Suomessa samaan aikaan kuin Pasolininkin elokuva.
Vaikutukset

Elitisti-verkkosivuston Jari Mustonen pohtii elokuvan toimineen inspiraationa 1970-luvulla nähdylle pahamaineiselle natsisploitaatiogenrelle, joka varioi Pasolinin elokuvassa nähtyjä kauheuksia.
Aiheesta muualla

Saralehto Rekola, Mailis: Sodoman 120 päivää (1975) – Sodoman 120 päivää Elitisti.  30.8.2010.
Sodegaura

| Sodegaura (袖ケ浦市) |
| --- | --- |
 Sodegauran puistoa
 lippu:  symboli
 Sodegauran sijainti Chiban prefektuurissa
 Sodegaura
 Koordinaatit: 35°25′48″N, 139°57′16″E 
Valtio:  Japani
Alue:  Kantō
Prefektuuri:  Chiban prefektuuri
Pinta-ala:  
 – Kokonaispinta-ala:  94,93 km²
Väkiluku (07/2020):  64 695
 – Väestötiheys:  681,5 as./km²
Symbolit:  
 – Puu:  Castanopsis
 – Kukka:  Kultanauhalilja
 – Lintu:  Idänsilkkikerttunen
 
 https://www.city.sodegaura.lg.jp/ 
Infobox OKVirheellinen NIMI-arvo: 
Sodegaura (jap. 袖ケ浦市, Sodegaura-shi) on Japanin kaupunki Honshūn saarella Kantōn alueella Chiban prefektuurissa. Se sijaitsee prefektuurin keskiosassa Tokionlahden rannikolla. Sodegaurassa on 64 695 asukasta (heinäkuussa 2020) ja sen pinta-ala on 94,93 neliökilometriä.
Sodegaura kehittyi Edo-kaudella 1600–1800-luvuilla Kisarazuun johtaneen tien postiasemana. Tärkeitä perinteisiä elinkeinoja olivat muun muassa riisin ja vihannesten viljely, karjankasvatus ja nori-merilevän vesiviljely. 1970-luvulta lähtien kaupungin rannikolle on kuitenkin sijoittunut suurimittakaavaista petrokemian teollisuutta ja lämpövoimaloita osana laajempaa Keiyōn teollisuusvyöhykettä. Samalla Sodegaura on kasvanut yhtenä Suur-Tokion esikaupungeista. Kaupunkioikeudet Sodegaura sai vuonna 1991. Sisämaa on säilyttänyt maaseutumaisen luonteensa.
Sodegauraa palvelevat JR Higashi-Nihonin Uchibō-linja ja Kururi-linja. Kaupungin liittää Tokionlahden toiselle puolelle viereisen Kisarazun alueelta lähtevä silta- ja tunneliyhteys Tōkyōwan Aqua line.
Kuvia

Teollisuutta Sodegauran rannikolla
Tokion saksalaisen kylän puistoa
Sodegauran kaupungintalo
Sodegauran rautatieasema
Aiheesta muualla

Kuvia tai muita tiedostoja aiheesta Sodegaura Wikimedia Commonsissa
Kaupungin internetsivut (japaniksi)
Sisä-Savon seutukunta

| Sisä-Savon seutukunta |
| --- | --- |

 sijainti 
Väkiluku:  13 344 63:nneksi suurin 31.12.2021 
Sisä-Savon seutukunta on yksi Suomen seutukunnista. Se sijaitsee Pohjois-Savon maakunnassa. Siihen kuuluu neljä kuntaa, ja Euroopan unionin alueluokitus­järjestelmässä sen LAU 1 (NUTS 4) -numero on 115.
Kunnat

| Vaakuna | Kunta | Väkiluku (2024) | Maa- pinta-ala (km²) | Väestön- tiheys (as> /km²) | Kunnallis- vero (2024) | Suomen- kieliset (2023) | Ruotsin- kieliset (2023) | Muun- kieliset (2023) |
| --- | --- | --- | --- | --- | --- | --- | --- | --- |
|  | Rautalampi | 2 934 | 539 | 5 | 9.9 % | 96 % | 0,1 % | 4 % |
|  | Suonenjoki | 6 670 | 714 | 9 | 9.1 % | 97 % | 0,2 % | 4 % |
|  | Tervo | 1 408 | 348 | 4 | 9.9 % | 98 % | 0,1 % | 2 % |
|  | Vesanto | 1 876 | 423 | 4 | 9.2 % | 98 % | 0,1 % | 3 % |
|  | yhteensä | 12 888 | 2 023 | 6 |  | 97 % | 0,1 % | 3 % |
Historia

1. tammikuuta 2001 Sisä-Savon seutukuntaan kuulunut Karttula siirtyi Kuopion seutukuntaan
Väestönkehitys

Seuraavassa kuvaajassa on esitetty seutukunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
| Sisä-Savon seutukunnan väestönkehitys 1980–2020 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 19 838 | 19 838 |
| 1985 | 1985 |    | 19 335 | 19 335 |
| 1990 | 1990 |    | 18 566 | 18 566 |
| 1995 | 1995 |    | 17 997 | 17 997 |
| 2000 | 2000 |    | 16 721 | 16 721 |
| 2005 | 2005 |    | 15 862 | 15 862 |
| 2010 | 2010 |    | 15 205 | 15 205 |
| 2015 | 2015 |    | 14 492 | 14 492 |
| 2020 | 2020 |    | 13 459 | 13 459 |
Lähde: Tilastokeskus.
Aiheesta muualla

Sisä-Savon seutuyhtymä ( Arkistoitu – Internet Archive)
Rautalammen kunnan kotisivut
Suonenjoen kaupungin kotisivut
Tervon kunnan kotisivut
Vesannon kunnan kotisivut
Pohjois-Savon maakunnan seutukunnat
Koillis-Savon seutukunta
Kuopion seutukunta
Sisä-Savon seutukunta
Varkauden seutukunta
Ylä-Savon seutukunta
Stine Meland Tomb

Stine Meland Tomb (s. 27. kesäkuuta 1986) on norjalainen yleisurheilija, joka kilpailee 400 metrillä ja 400 metrin aidoissa. Tomb edustaa Sportsklubben Vidar -nimistä seuraa.
Sisähallissa Tomb on voittanut Norjan mestaruuden 400 metrin aitajuoksussa vuosina 2005 ja 2006. Ulkoradoilla hän on voittanut Norjan mestaruuden 400 metrillä vuosina 2005 ja 2010 sekä 400 metrin aitajuoksussa vuonna 2010. Vuonna 2010 Barcelonassa pidetyissä yleisurheilun EM-kisoissa hän juoksi 400 metrin aidoissa oman ennätyksensä 57,10 sekuntia, mutta ei päässyt välieriin. Yleisurheilun Euroopan joukkuemestaruuskilpailuissa vuonna 2011 Tomb paransi 400 metrin aitojen ennätyksekseen 56,38 sekuntia. Daegun MM-kisoissa 2011 hän karsiutui 400 metrin aitojen alkuerissä juostuaan ajan 57,51.
Ennätykset

| Laji  | Aika (s) | Paikka | Päivä |
| --- | --- | --- | --- |
| 400 metriä | 53,49 | Malmö, Ruotsi | 2. elokuuta 2009 |
| 400 metrin aitajuoksu | 56,38 | İzmir, Turkki | 18. kesäkuuta 2011 |
Suomen kantelemuseo

| Suomen kantelemuseo |
| --- | --- |
Tyyppi:  Soitinmuseo 
Osoite:  Saarijärventie 71, 40270 Jyväskylä  
Sijainti:  Jyväskylä 
Perustettu:  2009  
Koordinaatit:  62°17′31″N, 25°43′01″E
 fiSuomen kantelemuseo 
  
Suomen  kantelemuseon kokoelmassa oleva suomalainen 8-kielinen kannel, joka on vuodelta 1903 ja jossa on hakaristikoriste.
Suomen kantelemuseo sijaitsee Palokan pelimannitalossa Jyväskylässä, jossa se aloitti toimintansa vuonna 2009. Museossa on esillä soittimia ja tietoa koko kanteleen levinneisyysalueelta, mutta museon painopiste on kuitenkin Keski-Suomen kanteleperinteellä. Museon on perustanut soitintutkija Kari Dahlblom (1955–2017). Museo aloitti 40 kanteleen kokoelmalla, ja vuonna 2021 siellä oli soittimia noin 160.
Kantelemuseon harvinaisuuksia ovat muun muassa mestaripelimanni Arvi Pokelan kantele, jonka on rakentanut saarijärveläinen Juho Tamminen ja Tuure Peltosen rakentama kaksoiskantele Uuraisilta sekä Haapaveden Pasi Jääskeläisen kantele.
Palokan Pelimannitalon omistaa Jyväskylän seudun Kansanmusiikkiyhdistys.
Aiheesta muualla

Suomen kantelemuseo Kantele.netissä
Stratford-upon-Avon

| Stratford-upon-Avon Stratford-upon-Avon |
| --- | --- |
 Royal Shakespeare Theatre Avonjoen partaalla.
 fiStratford-upon-Avon 
 52°11′35″N, 1°42′22″W 
Valtio:  Yhdistynyt kuningaskunta
Osa:  Englanti
Hallintoalue:  Länsi-Midlands
Kreivikunta:  Warwickshire
Maantiede
Kokonaispinta-ala:  8,47 km²
Väestö
Väkiluku (2011):  27 830
Väestötiheys:  3 286 as./km²
 www.stratford-tc.gov.uk 
Stratford-upon-Avon on noin 28 000 asukkaan kaupunki Warwickshiren kreivikunnassa Keski-Englannissa, Avonjoen varrella. Se tunnetaan etenkin Shakespearen syntymäkaupunkina, ja siellä vierailee vuosittain yli kuusi miljoonaa turistia.
Stratford-upon-Avon syntyi paikalle, jossa vanha roomalaisten tie ylitti Avonjoen kahlaamoa pitkin. Kahlaamon paikalle rakennettiin kivinen holvisilta 1400-luvulla ja sen viereen toinen silta 1800-luvulla. Kaupunkioikeudet se sai vuonna 1553.
Shakespeare syntyi vuonna 1564 ristikkorakenteisessa talossa Henleykadulla ja kävi paikallista latinakoulua. Vuonna 1597 hän muutti Lontoosta takaisin synnyinkaupunkiinsa ja kuoli siellä 1616. Hänet on haudattu Pyhän kolminaisuuden kirkon hautausmaalle.
Stratford-upon-Avonissa ryhdyttiin vaalimaan Shakespearen muistoa vasta vuonna 1769, kun kaupungissa vietettiin ensimmäistä kertaa kirjailijan syntymäpäivää David Garrickin aloitteesta. Joen partaalle on rakennettu Shakespeare-keskus, johon kuuluu kirjasto ja taidegalleria (1881) ja teatteri (1932). Joka vuosi kaupungissa juhlitaan Shakespearea hänen kuolinpäivänään 23. huhtikuuta, ja Royal Shakespeare Theatre esittää maaliskuusta lokakuuhun hänen näytelmiään.
Turismin lisäksi kaupungin työllistäjiä ovat alumiinituotteiden ja kanavaveneiden valmistus sekä vakuutustoiminta.[lähde? ]
Shakespearen synnyintalo Henleykadulla.
Sodexo

| Sodexo |
| --- | --- |

ISIN:  FR0000121220
Kotisivu:  www.sodexo.fi
Infobox OKVirheellinen NIMI-arvo: 
Sodexo (entinen Sodexho Alliance) on kokonaisvaltaisia tilapalveluja tarjoava kansainvälinen yritys. Yhtiön perusti Pierre Bellon Marseillessa vuonna 1966 nimellä Société d'Exploitation Hôtelière (Sodexho) tuottamaan palveluja jokilaivoille. Yhtiö on yksi maailman suurimmista ateria-, toimitila- ja kiinteistöpalvelujen tarjoajista.
Sodexolla on 460 000 työntekijää 72 maassa ja se on maailman 19. suurin työnantaja. Sodexo-konserni on noteerattu sekä Pariisin että New Yorkin pörsseissä. Yhtiön liikevaihto oli 20,4 miljardia euroa elokuun 2018 lopussa päättyneellä tilikaudella. Yhtiö on laajentunut mm. yritysostoin.
Sodexo työllistää Pohjoismaissa (Suomi, Ruotsi, Norja, Tanska) noin 11 000 työntekijää. Heistä noin 2 000 työskentelee Suomessa. Sodexon edeltäjä Suomessa oli vuonna 1979 perustettu Polarkesti. Sodexo Oy:n liikevaihto oli elokuun lopussa 2019 päättyneellä tilikaudella 139 miljoonaa euroa, mikä teki siitä Suomen toiseksi suurimman ravitsemisalan yrityksen Compass Groupin jälkeen.
Kritiikkiä

Sodexo-konsernin toimintaa yksityisissä vankiloissa ja kouluissa on arvosteltu voimakkaasti. Elokuvan Super Size Me yhdysvaltalaiseen kouluruokailuun kohdistuva arvostelu liitettiin myös Sodexon palveluihin. Vuonna 2004 Britanniassa näytettiin dokumenttielokuva, joka paljasti Sodexon tytäryhtiön Tillery Valleyn ruoanvalmistuksen epähygieenisyyden. Sodexoa on boikotoitu monista syistä ympäri maailmaa yliopistoissa Lontoossa, Washingtonissa, Quebecissä, New Yorkissa, Pennsylvanian Meadvillessä ja Indianassa sekä Suomessa Nordean pankeissa ja Tampereen yliopistossa. Kampanjoidessaan kouluruoan parantamiseksi brittiläinen tv-kokki Jamie Oliver osoitti usein sormella juuri Sodexoa, joka vastaa monin paikoin koulujen lounaista.
Sodexo on pyrkinyt nostamaan profiiliaan Stop Hunger -kampanjalla ja yhteistyöllä esimerkiksi Magic Johnsonin kanssa.
Kirjallisuutta

Nieminen, A. Tähdet kertovat – lupa nauttia. Polarkestistä Sodexhoon 1979–1999. Vantaa 2000. ISBN 139789529117666.
Aiheesta muualla

Wikimedia Commonsissa on kuvia tai muita tiedostoja aiheesta .
Sodexo Oy:n kotisivut
Sodexo-konsernin kotisivut
Toimiva Yliopisto -verkoston artikkeli Sodexo -boikotista (Arkistoitu – Internet Archive)
Suiririt

| Suiririt |
| --- | --- |
 Suiriri (Suiriri suiriri)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tyrannit Tyrannidae
Suku::  Suiririt Suiriri  Orbigny, 1840
Katso myös
   Suiririt Wikispeciesissä   Suiririt Commonsissa 
Infobox OKNimi-testi OK: 
Suiririt (Suiriri) on tyrannien heimoon kuuluva lintusuku.
Suirireihin (Suiriri) kuuluvia lajeja

Cerradosuiriri (Suiriri islerorum)
Suiriri (Suiriri suiriri)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Suiriri (englanniksi)
Strati Iliev

| Henkilötiedot |
| --- | --- | --- | --- |
Syntymäaika: 15. lokakuuta 1973 (ikä 50)
Syntymäpaikka: Burgas, Bulgaria
Pelipaikka: Keskikenttä
Seurat
| Vuodet | Seura | O | (M) |
| 1994–1999 |  PFK Nessebar | - | (-) |
| 1999 |  TPV | 9 | (7) |
| 2000 |  FC Jokerit | 1 | (0) |
| 2000 | →  FC Jokrut | 4 | (0) |
| 2000–2001 |  FC Jazz | 45 | (5) |
| 2002–2007 |  PFK Nessebar | 84 | (11) |
| 2007–2008 |  Lokomotiv Stara Zagora | 16 | (3) |
| 2008–2010 |  Lokomotiv Mezdra | 40 | (3) |
| 2010 |  FK Ravda 1954 | 5 | (1) |
| 2011 |  FK Botev Kozloduy | - | (-) |
| 2012 |  Għargħur F.C. | - | (-) |
 Seurajoukkueuran tilastot kattavat vain kansalliset sarjat.
Strati Iliev (s. 15. lokakuuta 1973) on bulgarialainen entinen jalkapalloilija.
Iliev pelasi Suomessa Veikkausliigaa vuodet 1999–2001 TPV:n, FC Jokerien ja FC Jazzin joukkueissa. Hän pelasi yhteensä 55 veikkausliigaottelua ja teki niissä 12 maalia. FC Jazzin paidassa hän onnistui maalinteossa myös Intertoto Cupissa romanialaista Gloria Bistrițaa vastaan.
Kotimaassaan Bulgariassa Iliev on edustanut toisen ja kolmanneksi korkeimman sarjatason joukkueita.